
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 3946/06.04.2023                                                                                           

REFERAT  DE  APROBARE

a proiectului de hotărâre privind constituirea comisiei de concurs și comisiei de soluționarea a contestațiilor în vederea ocupării postului de administrator al SC ȘTRAND TERMAL DETA SRL.
ŞTRAND TERMAL DETA S.R.L este societatea comercială înființată în baza Hotărării nr. 28/24.04.2012 a Consiliului local Deta, cu capital integral de stat, al cărei unic asociat este Consiliul local Deta. Prin art. 12 din Actul constitutiv al Societăţii Comerciale „SC ŞTRAND TERMAL DETA S.R.L” sunt prevăzute atribuțiile asociatului unic/adunării generale ordinare. 

Administrația societății comerciale SC ŞTRAND TERMAL DETA SRL se realizează de un administrator, desemnat pe o perioadă de patru ani de către Consiliul local al oraşului Deta. Revocarea din funcţie a administratorului societăţii şi modificarea actului constitutiv în acest sens, se aprobă de Asociatul unic, Consiliul local prin hotărâre, cu votul reprezentând „50%+1” din numărul total al consilierilor în funcţie.

La data de 1 aprilie 2023  în urma demisiei expiră mandatul actualului administrator, motiv pentru care se impune demararea procedurii de scoatere la concurs a acestui post pentru asigurarea pregătirii și deschiderii sezonului de vară și în acest an.

Față de cele expuse mai sus propun spre adoptare proiectul de hotărâre privind constituirea comisiei de concurs și comisiei de soluționarea a contestațiilor în vederea ocupării postului de administrator al SC ȘTRAND TERMAL DETA SRL.
PRIMAR,

Ec. Petru ROMAN.

